NHL-spiller utestengt i 41 kamper etter denne taklingen
Han må belage seg på å se de neste 41 kampene til San Jose fra sidelinjen, for det er straffen han er gitt som følge av den ulovlige taklingen - og fordi dette ikke er første gang han gjør noe lignende. – San Jose-angriper Raffi Torres er utestengt i 41 kamper for ulovlig taklingen mot hodet til Anaheim Duck-angriper Jakob Silfverberg under en oppkjøringskamp den 3. okotber, heter det i en uttalelse på NHLs hjemmesider. Han vil også måtte gå perioden uten lønn, og pengene han ville ha tjent, som er opplyst til å være i overkant av 440.000 dollar, eller omkring 3,7 millioner kroner, går til et fond som hjelper hockeyspillere som trenger akutt hjelp. Hendelsen som har fått Torres suspendert, skjedde omtrent halvveis ut i den andre perioden av Ducks 5-1-seier over San Jose, og Silfverberg kom aldri tilbake på isen igjen. Torres fikk bare en vanlig to minutters utvisning. Fikk du med deg? «Zucca» strålte i comeback-kampen Etterpå kom beskjeden fra Ducks-trener Bruce Boudreaus om at spilleren var i god behold, men Ducks-spiller Ryan Kesler var ikke veldig imponert over oppførselen til Raffi Torres. – Det er samme spiller gang på gang. Jeg spilte med ham i Vancouver, og han må lære seg hvordan han skal takle. Dette hører ikke hjemme i sporten vår lenger, sier han ifølge Sportsnet.ca. Samme nettsted opplyser om at dette var 5. gang i NHL-karrieren at Torres har blitt utestengt for lignende oppførsel. Det er med på at straffen er så streng denne gang. I forkant av 2012-sesongen måtte han se 25 kamper fra sidelinjen etter en lignende hendelse.
San Jose-spiller Raffi Torres gikk stygt og ulovlig til mot Anaheim Ducks Jakob Silfverberg under en treningskamp. Nå straffes han knallhardt.